**ЧИН ПОСВЯЩЕНИЯ В СЕСТРЫ**

1. Сестра прочитывает Устав сестричества и подписью заверяет свою готовность его исполнять
2. Духовник с сестрами перед молебном зачитывают вслух обет

Окропление платов и сестер святой водой (сестры поют «Царице моя преблагая»)

Старшая сестра дает плат духовнику и подводит к нему сестру

Духовник благословляет плат, сестру, вручает плат

Сестра целует Крест и Евангелие

1. Молебен:

**Царю небесный**

**Тропари:**

**Перед началом благого дела**

Тропарь, глас 2

Тво́pче и Созда́телю вся́ческих, Бо́же,/ дела́ pук на́ших, к сла́ве Твое́й начина́емая,/ Твои́м благослове́нием спе́шно испpа́ви,/ и нас от вся́каго зла изба́ви,// я́ко еди́н всеси́лен и Человеколю́бец

**Об умножении любви**

Тропарь, глас 4

Сою́зом любве́ апо́столы Твоя́ связа́вый, Христе́, и нас Твои́х ве́рных рабо́в к Себе́ тем кре́пко связа́в, твори́ти за́поведи Твоя́ и друг дру́га люби́ти нелицеме́рно сотвори́, моли́твами Богоро́дицы, Еди́не Человеколю́бче

**О болящих**

Тропарь, глас 4

Ско́pый в заступле́нии Еди́н сый, Хpисте́,/ ско́pое свы́ше покажи́ посеще́ние стра́ждущим раба́м Твои́м,/ и изба́ви от неду́г и го́pьких боле́зней;/ и воздви́гни во е́же пе́ти Тя и сла́вити непpеста́нно,// моли́твами Богоpо́дицы, Еди́не Человеколю́бче

**К Богородице прилежно**

Тропарь, глас 4

К Богоро́дице приле́жно ны́не притеце́м, гре́шнии и смире́ннии, и припаде́м, в покая́нии зову́ще из глубины́ души́: Влады́чице, помози́, на ны милосе́рдовавши, потщи́ся, погиба́ем от мно́жества прегреше́ний, не отврати́ Твоя́ рабы́ тщи, Тя бо и еди́ну наде́жду и́мамы

**Свт. Алексию Московскому**

Тропарь, глас 8

Я́ко апо́столом сопресто́льна,/ и врача́ предо́бра, и служи́теля благоприя́тна,/ к ра́це твое́й честне́й притека́юще, святи́телю Алекси́е Богому́дре, чудотво́рче,/ соше́дшеся, любо́вию в па́мять твою́ све́тло пра́зднуем,/ в пе́снех и пе́ниих ра́дующеся и Христа́ сла́вяще,/ такову́ю благода́ть тебе́ дарова́вшаго исцеле́ний// и гра́ду твоему́ вели́кое утвержде́ние

**Прмц. Елисавете**

Тропарь, глас 1

Смире́нием досто́инство кня́жеское сокры́вши,/ богому́драя Елисаве́то,/ сугу́бым служе́нием Ма́рфы и Мари́и/ Христа́ почти́ла еси́./ Милосе́рдием, терпе́нием и любо́вию себе́ предочи́стивши,/ я́ко же́ртва пра́ведная Бо́гу принесла́ся еси́./ Мы же, чту́ще доброде́тельное житие́ и страда́ния твоя́,/ я́ко и́стинную наста́вницу усе́рдно про́сим тя:/ свята́я му́ченице вели́кая княги́не Елисаве́то,// моли́ Христа́ Бо́га спасти́ и просвети́ти ду́ши на́ша

**Цар. Димитрию**

Тропарь, глас 4

Ца́рскую диади́му обагри́л еси́ кро́вию твое́ю,/ Богому́дре му́чениче,/ за скиптр крест в руку́ прии́м,/ яви́лся еси́ победоно́сец,/ и же́ртву непоро́чну Влады́це прине́сл еси́ себе́,/ я́ко бо а́гнец незло́бив от раба́ заколе́н еси́,/ и ны́не ра́дуяся предстои́ши Святе́й Тро́ице./ Моли́ся о держа́ве сро́дников твои́х богоуго́дней бы́ти// и сыново́м росси́йским спасти́ся

**И ныне**

**Кондак, глас 6-й**

Предста́тельство христиа́н непосты́дное, хода́тайство ко Творцу́ непрело́жное, не пре́зри гре́шных моле́ний гла́сы, но предвари́, я́ко Блага́я, на по́мощь нас, ве́рно зову́щих Ти: ускори́ на моли́тву и потщи́ся на умоле́ние, предста́тельствующи при́сно, Богоро́дице, чту́щих Тя.

**Евангелие**

От Иоанна Святаго Евангелия чтение, зач. 46 от полу (13, 34–35; 15, 12–14).

Рече Господь Своим учеником, заповедь новую даю вам, да любите друг друга: якоже возлюбих вы, да и вы любите себе. О сем разумеют вси, яко Мои ученицы есте, аще любовь имате между собою. Сия есть заповедь Моя, да любите друг друга, якоже возлюбих вы. Больши сея любве никтоже имать, да кто душу свою положит за други своя.

(или другое на усмотрение Духовника)

**Ектенья**

Еще молимся Тебе, Господу Богу нашему, благослови сестры сия (имена) на послушание госпитальное поставляемыя, и подаждь им силу и крепость неленостно страждущим служити, и любовию своею болящия утешати, молим Ти ся, услыши и помилуй.

Еще молимся Тебе, Господу и Спасителю нашему, Собою образ служения ближним явившему, внегда умыти ноги учеником, подаждь и сим рабом Твоим веру твердую и намерение благое страждущим угождати, темже и их самех в вере утверждати, на спасение общее наше, молим Ти ся, услыши и помилуй.

Еще молимся Тебе, Господу и Учителю нашему: любви заповедь нам давый, и во смирении и кротости учеников Твоих наставляяй, просвети смирением умы и сердца рабов Твоих сих, терпение же подаждь в делех рук их, во еже быти на пользу Церкви и отечеству служение сие, молим Ти ся, услыши и помилуй.

Еще молимся Тебе, Господу и Царю нашему: приими служение рабов Твоих всем болящим и страждущим, якоже Тебе Самому приносимое, по слову Твоему, во еже наследовати всем нам Царствие Твое Небесное и участь благословенных Твоих, молим Ти ся, услыши и помилуй.

**Молитва перед началом всякого дела:**

Господи, Иисусе Христе, Сыне Единородный Безначальнаго Твоего Отца, Ты бо рекл еси пречистыми усты Твоими, яко без Мене не можете творити ничесоже. Господи мой, Господи, верою объем в души моей и сердце Тобою реченная, припадаю Твоей благости: помози ми, грешному, сие дело, мною начинаемое, о Тебе Самом совершити, во имя Отца и Сына и Святаго Духа, молитвами Богородицы и всех Твоих святых. Аминь.

Сестра считается принятой в сестричество